মোহনবাগানের সচিব হচ্ছেন সৃঞ্জয়ই?

স্পোর্টস ডেস্ক: দু’পক্ষ নয়, মোহনবাগানে (Mohun Bagan) এখন সৃঞ্জয়-দেবাশিস! এক পক্ষ। সোমবার বিকেল ৫টায় ছিল মনোনয়ন দেওয়ার শেষ সময়। রক্তচক্ষু দেখানো দেবাশিস দত্তকে (Debasish Dutta) সঙ্গে নিয়ে সচিব পদে মনোনয়ন জমা দিলেন সৃঞ্জয় বসু। বিপক্ষে কেউ নেই। ফলে আগামী দিনে সৃঞ্জয় যে সচিব হচ্ছেন তা কার্যত স্পষ্ট। অথচ এই সৃঞ্জয় সচিব হলে শেষ দেখে ছাড়বেন বলেছিলেন দেবাশিসই। তবে এদিন ১৮০ ডিগ্রি পাল্টি খেলেন দেবাশিস।

এর মাঝে অবশ্য দু’পক্ষের প্রচার এবং উত্তপ্ত বাক্য বিনিময়ের অনেক নাটক দেখেছেন সদস্য সমর্থকরা। একটা সময়ে এই বন্ধুরই শিক্ষাগত যোগ্যতা নিয়ে প্রশ্ন তুলেছিলেন সৃঞ্জয়। বলেছিলেন, সংসারে ভাঙনও ধরিয়েছেন।

আরও পড়ুন: স্পেনকে হারিয়ে উয়েফা নেশনস লিগ চ্যাম্পিয়ন পর্তুগাল

সোমবার মনোনয়ন জমা দেওয়ার পর সেই সৃঞ্জয়ের গলায় এক বৃন্তে দুটি কুসুমের সুর। দুই শিবিরের একসঙ্গে কাজ করতে পারে। মোহনবাগানের সেরা একাদশ হিসেবে তাহলে কি শুরু থেকে এই নির্বাচনী নাটকের দরকার ছিল? জনসংযোগ তো শান্তিপূর্ণ ভাবে করা যেত। লড়াইয়ে হার জিত আছে। হাত মেলালে অকথ্য থাকবে বসু ও দত্ত পরিবারের দুই ফুল। হারের কোনও চিন্তা নেই। তবে এই মধুচন্দ্রিমা কতদিন থাকবে সময় বলবে।

দেখুন আরও খবর: